钦定古今图书集成/明伦汇编/闺媛典/第288卷 > 皇清二十一 > 宋焻妻郑氏
## 钦定古今图书集成/明伦汇编/闺媛典/第288卷 > 皇清二十一 > 宋焻妻郑氏

按《永春县志》：郑氏年十八，适儒士宋焻。焻少能文声籍籍邑中。年二十八没，子祖墀才七岁。氏事寡姑周氏，定省尽礼。抚遗孤慈而且严。乱后家业中落，周年八十有七，有疾，朝夕躬运涤秽器，历寒暑无惰。周氏祝云：“汝得妇，亦若汝后。” 祖墀登庚戌进士，氏年八十三卒。。